
CAMERA DEPUTAŢILOR

COMISIA JURIDICĂ,

DE DISCIPLINĂ ŞI IMUNITĂŢI

Nr. 194

R A P O R T

asupra propunerii legislative pentru completarea anexei nr.1 la Legea nr.92/1992 pentru organizarea judecătorească.



În conformitate cu prevederile art.89 din Regulamentul  Camerei Deputaţilor, Comisia juridică, de disciplină şi imunităţi a fost sesizată spre dezbatere în fond, cu propunerea legislativă pentru completarea anexei nr.1 la Legea nr.92/1992 pentru organizarea judecătorească, trimisă cu adresa nr.194 din 18 aprilie 2001, înregistrată sub nr.544/XVIII/11 din 18 aprilie 2001.



Consiliul Legislativ a avizat favorabil propunerea legislativă, cu avizul nr.312 din 12 aprilie 2001.



Comisia pentru administraţie publică, amenajarea teritoriului şi echilibru ecologic, sesizată spre dezbatere şi avizare a avizat favorabil această propunere legislativă, conform avizului ne.168/XVIII/6 din 25 aprilie 2001.



Cu adresa nr.2985/M.R.P. din 3.07.2001, Guvernul României a transmis punctul de vedere, potrivit căruia susţine promovarea acestei iniţiative legislative.



Propunerea legislativă are ca obiect completarea anexei 1 la Legea nr.92/1992 pentru organizarea judecătorească în sensul reînfiinţării judecătoriei Cernavodă în oraşul Cernavodă, judeţul Constanţa.



Potrivit prevederilor art.60 din Regulamentul Camerei Deputaţilor, Comisia juridică, de disciplină şi imunităţi a examinat iniţiativa legislativă menţionată mai sus, în şedinţa din 25 septembrie 2001, în prezenţa reprezentanţilor Ministerului Justiţiei.



Ca urmare a punctelor de vedere exprimate de către membrii  comisiei şi de către reprezentanţii Ministerului Justiţiei, s-a  apreciat că reînfiinţarea Judecătoriei Cernavodă reprezintă o măsură oportună  care  ar degreva activitatea Judecătoriei Medgidia şi ar permite locuitorilor oraşului Cernavodă, precum şi al celor din comunele învecinate, accesul mai uşor la noua instanţă.


Faţă de cele expuse mai sus, membrii comisiei au hotărât, cu majoritate de voturi, să supună plenului Camerei Deputaţilor, spre dezbatere şi adoptare, propunerea legislativă pentru completarea anexei nr.1 la Legea nr.92/1992 pentru organizarea judecătorească.



În raport de obiectul şi conţinutul său, ce vizează completarea unei legi organice, propunerea legislativă face parte din categoria legilor organice.

               VICEPREŞEDINTE,                         SECRETAR,

            dr.  Florina Ruxandra Jipa              Carmen Dumitriu

consilier

Diaconu Dumitra

